শবনম ইয়াসমিন বুবলি হচ্ছেন একজন বাংলাদেশী চলচ্চিত্র অভিনেত্রী এবং প্রাক্তন সংবাদ পাঠিকা। তিনি বাংলাভিশনে সংবাদ পাঠিকা হিসাবে কর্মজীবন শুরু করেন। ২০১৬ সালে বসগিরি চলচ্চিত্রে অভিনয়ের মাধ্যমে বাংলাদেশ চলচ্চিত্র শিল্পে তার অভিষেক ঘটে। চলচ্চিত্রটির মাধ্যমে তিনি শ্রেষ্ঠ নবীনশিল্পী বিভাগে মেরিল-প্রথম আলো পুরস্কার অর্জন করেন।  প্রাথমিক জীবন বুবলি বাংলাদেশের নোয়াখালী জেলার সোনাইমুড়িতে একটি বাঙালি মুসলমান পরিবারে জন্মগ্রহণ করেন। তিনি অর্থনীতিতে সরকারি তিতুমীর কলেজ থেকে স্নাতক পাস করেন। তিনি বর্তমানে ঢাকা বিশ্ববিদ্যালয়-এ এমবিএ পড়ছেন। চার ভাই বোনের মধ্যে বুবলি তৃতীয়। বড় বোন নাজনীন মিমি ও আরেক বোন শারমিন সুইটি, যিনি একটি বেসরকারী চ্যানেলের সংবাদ পাঠিকা।  কর্মজীবন বুবলির কর্মজীবন শুরু হয় সংবাদ পাঠ দিয়ে। তিনি বাংলাদেশের জনপ্রিয় বেসরকারী টেলিভিশন চ্যানেল বাংলাভিশন-এ ২০১৩ সালে সংবাদ পাঠ শুরু করেন। ২০১৬ সালে বসগিরি চলচ্চিত্রের পরিচালক শামীম আহমেদ রনি তাকে এই চলচ্চিত্রে অভিনয়ের প্রস্তাব দিলে তিনি সম্মত হন। অপু বিশ্বাসকে এই চরিত্রের জন্য নির্বাচন করা হয়েছিল। পরে অপু বিশ্বাস নিজেকে এই চলচ্চিত্র থেকে সরিয়ে নিলে তার স্থানে বুবলিকে নির্বাচন করা হয়। এই চলচ্চিত্রে তার বিপরীতে অভিনয় করেন শাকিব খান। এই ছবির শুটিং চলাকালীন তিনি শ্যুটার চলচ্চিত্রে অভিনয়ের প্রস্তাব পান। ছবিটি পরিচালনা করেছেন রাজু চৌধুরী এবং এই ছবিতেও তার বিপরীতে ছিলেন শাকিব খান। চলচ্চিত্র দুটি ঈদুল আযহায় সারাদেশে মুক্তি পায়।   ব্যক্তিগত জীবন   ২০১৬ সালে বসগিরি ছবির শুটিংয়ের সময় ও পরবর্তী বিভিন্ন সময়ে শাকিব খান ও বুবলীর প্রেম নিয়ে গুঞ্জন উঠে। ২০২০ সালের জানুয়ারিতে বুবলি যুক্তরাষ্ট্রে পাড়ি জমান, তখন গুঞ্জন উঠে বুবলী গর্ভবতী ও সন্তান জন্মদানের জন্য বিদেশ গিয়েছেন। তাদের প্রেম-বিয়ে নিয়ে দীর্ঘদিন গুঞ্জন থাকলেও দু’জনেই বিষয়টি গোপন রাখেন। ২০২২ সালের ২৭ সেপ্টেম্বর বুবলী তার ফেসবুক পাতায় বেবি বাম্পের দুটি ছবি প্রকাশ করেন, যদিও তিনি তখন গর্ভবতী ছিলেন না। সন্তানের বিষয়টি এতদিন গোপন রাখায় ও বিয়ের প্রসঙ্গে কিছু প্রকাশ না করায় তখন বিভিন্ন মহলে প্রশ্ন উঠে। পরে ৩০ সেপ্টেম্বর শাকিব ও বুবলি উভয় তাদের ফেসবুক পাতায় সন্তানের ছবি প্রথমবারের মতো পোস্ট করেন, জানান শেহজাদ খান বীর তাদের সন্তান।  ২০২২ সালের ৩ অক্টোবর বুবলি জানান, ২০১৮ সালের ২০ জুলাই তিনি ও শাকিব খান বিয়ে করেন। ২০২০ সালের ২১ মার্চ যুক্তরাষ্ট্রের লং আইল্যান্ড ইহুদি মেডিকেল সেন্টারে তাদের পুত্র সন্তানের জন্ম হয়।  চলচ্চিত্রের তালিকা চাবি  চলচ্চিত্রগুলো এখনও মুক্তি পায় নি  বছর চলচ্চিত্র ভূমিকা পরিচালক টীকা  ২০১৬  বসগিরি বুবলিশামীম আহমেদ রনি  চলচ্চিত্রে অভিষেক শ্যুটার লাবণ্য  রাজু চৌধুরী ২০১৭  রংবাজ  বুবলি শামীম আহমেদ রনি ও আবদুল মান্নান অহংকার মায়া শাহাদাত হোসেন লিটন২০১৮চিটাগাইঙ্গা পোয়া নোয়াখাইল্যা মাইয়ারানীউত্তম আকাশ সুপার হিরো সীমা আশিকুর রহমান ক্যাপ্টেন খান রিয়া ওয়াজেদ আলী সুমন২০১৯  পাসওয়ার্ড  ডা: শবনম মালেক আফসারী এসকে ফিল্মস প্রযোজিত দ্বিতীয় চলচ্চিত্র মনের মতো মানুষ পাইলাম না সুলতানা হক "অর্পিতা"জাকির হোসেন রাজু২০২০বীর মিস বুবলিকাজী হায়াৎ২০২১ চোখ রেজনীআসিফ ইকবাল জুয়েল ২০২২  টানঅবণীরায়হান রাফিওয়েব চলচ্চিত্র বিদ্রোহী মাটিশাহীন-সুমন  ৭ নম্বর ফ্লোরঅবণীরায়হান রাফিওয়েব চলচ্চিত্র তালাশ সৈকত নাসির ২০২৩লিডার: আমিই বাংলাদেশমিলাতপু খান লোকাল সাইফ চন্দন ক্যাসিনোসৈকত নাসির প্রহেলিকা  অর্পাচয়নিকা চৌধুরী ২০২৪দেয়ালের দেশমিশুক মনি মায়া : দ্য লাভমায়াজসিম উদ্দিন জাকির  রিভেঞ্জসোমামোহাম্মদ ইকবাল২০২৫জংলিএম রহিমআসন্ন কয়লা সাইফ চন্দন  বিট্রে মোহাম্মদ ইকবাল  লন্ডন লাভ সৈকত নাসির   পুরস্কার ও মনোনয়ন মেরিল-প্রথম আলো পুরস্কার প্রদানের তারিখবিভাগমনোনীত কর্মফলাফল ২১ এপ্রিল ২০১৭ শ্রেষ্ঠ নবীন অভিনয়শিল্পী বসগিরি   চ্যানেল আই ডিজিটাল মিডিয়া পুরস্কার প্রদানের তারিখবিভাগমনোনীত কর্মফলাফল ২৭ ফেব্রুয়ারি ২০২১ শ্রেষ্ঠ চলচ্চিত্র অভিনেত্রী বসগিরি   ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার প্রদানের তারিখবিভাগমনোনীত কর্মফলাফল ২১ অক্টোবর ২০২৩ শ্রেষ্ঠ অভিনেত্রী টান   আরও দেখুন  বাংলাদেশী অভিনেত্রীদের তালিকা  তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী সংবাদ পাঠিকা বিষয়শ্রেণী:মেরিল-প্রথম আলো পুরস্কার বিজয়ী বিষয়শ্রেণী:নোয়াখালী জেলার অভিনয়শিল্পী বিষয়শ্রেণী:ঢাকার ব্যক্তি বিষয়শ্রেণী:ঢাকার অভিনেত্রী